| Hevea |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Malpighiales |
| Familia: | Euphorbiaceae |
| Subfamilia: | Crotonoideae |
| Tribo: | Micrandreae |
| Subtribo: | Heveinae |
| Xénero: | ***Hevea*** |
| Especie: | ***H. brasiliensis*** |

 |
| Nome binomial |
| '**Hevea brasiliensis'**(Willd. ex A.Juss.) Müll.Arg. |

Árbore a destilar látex.
Sementes.
A **hevea**, tamén coñecida coma **árbore do caucho** (***Hevea brasiliensis***), coñecida en portugués na Amazonia orixinaria coma*árvore-da-borracha* ou *seringueira*, é unha árbore da familia das euforbiáceas de 20 a 30 m de altura (excepcionalmente 45 m). O toro é recto e cilíndrico de 30 a 60 cm de diámetro, de madeira branca e lene. As súas follas son compostas trifoliadas, alternas, de 16 cm de lonxitude, de 6 a 7 cm de largo; deixa caer parcialmente as follas durante a estación seca, antes da cal as follas da copa da árbore tórnanse de cor avermellada. As flores son miúdas e reunidas en amplas panículas. Produce froitos desde os 4 anos, cada un dos cales é unha gran cápsula de 4 cm de diámetro que se abre en valvas, con sementes ricas en óleos.

O seu látex é branco ou amarelado e abundante até os 25 anos de idade da árbore. Del fabrícase o caucho, despois de sangrar o toro fendendo incisións angulares en V. Este látex contén 30 a 36% de hidrocarburo do caucho, 0,5% de cinzas, 1,5% de proteínas, 2% de resina e 0,5% de quebrachitol. O caucho tamén pode obterse do látex doutras árbores do xénero *Hevea* (v.g. *H. guianensis* Aubl. 1775 e *H. pauciflora* Müll.Arg. 1865).
Esta árbore é orixinaria da conca hidrográfica do río Amazonas, onde existía en abundancia e con exclusividade, características que xeraron o auxe ou febre do caucho, período da historia suramericana de moita riqueza e puxanza para empresarios que se asentaron na rexión amazónica e á vez de desastre para a poboación indíxena que sufriu exterminios e escravitude, até se apoderaren os ingleses do lucrativo negocio, cando o botánico Henry A. Wickham tirou ilegalmente do Brasil sementes desta árbore, en 1876, para establecer plantacións en Malaisia, Birmania, Ceilán e África subsahariana. Contra o 1914 a cantidade de caucho obtido de plantacións xa superaba a extraída de árbores bravas.

O traballador que extrae o látex de caucho é chamado no Brasil *seringueiro*.

A posesión das áreas naturalmente ricas en hevea existentes daquela na zona do Acre provocou a inicios de século XX a guerra do Acre entre Bolivia, o Brasil e mesmo Perú.

Sinonimia
---------

* *Caoutchoua* J.F.Gmel.
* *Micrandra* Benn. & R.Br.
* *Siphonanthus* Schreb. ex Baill.
* *Siphonia* D.Richard ex Schreb.
* *Siphopnicna* F.Jansen ex Schreb.

Notas
-----

1. ↑  Definición e nome no Portal das Palabras da RAG.
2. ↑  Nome galego da árbore en *Diccionario das ciencias da natureza e da saúde (A-C)*, A Coruña, Deputación da Coruña, 2000
3. ↑  Non conundir coa especie *Ficus elastica*, tamén chamada vulgarmente deste xeito.

* Zhang, j. Huss, v.a.r. Sun, x. Chang, k. & Pan, d. 2008. Morphology and phylogenetic position of a trebouxiophycean green algae (Chlorophyta) growing on the rubber tree, Hevea brasiliensis, with the description of a new genus and species. Eur. J. Phycol. 43(2): 185 - 193

Véxase tamén
------------

### Outros artigos

* Caucho
* Látex
* *Hevea* (xénero)
* *Ficus elastica*

|  |  |
| --- | --- |
| Control de autoridades | 
* Wd: Q156538
* EBID: ID
* MAG: 2779539549

 |

|  |  |
| --- | --- |
| Identificadores taxonómicos | 
* APDB: 108052
* APNI: 143721
* Ecocrop: 1212
* EOL: 1142979
* EPPO: HVEBR
* FoC: 200012583
* GBIF: 3071171
* iNaturalist: 53940
* IPNI: 349913-1
* IRMNG: 10252596
* ITIS: 506431
* IUCN: 62003521
* NCBI: 3981
* PlantList: kew-98927
* POWO: ID
* TAXREF: 448512
* Tela Botanica: 120799
* Tropicos: 12801400
* PLANTS: HEBR8
* WCSPF: 98927

 |

|  |  |
| --- | --- |
| Identificadores | 
* UNII: 4C063VN5R3

 |